text: Святлана Алексіевіч нарадзілася 31 траўня 1948 года ў Івана-Франкоўску (Украіна) у сям'і беларуса і ўкраінкі. Пасля заканчэння сярэдняй школы Алексіевіч працавала настаўнікам і журналістам. З 1967 па 1972 яна вывучала журналістыку ў Мінску (Белдзяржуніверсітэт).
  Запісы медсястры і пісьменнніцы Соф'і Фядорчанкі (1888-1959) досведаў рускіх салдат падчас першай сусветнай вайны і дакументальныя аповесці Алеся Адамовіча (1927-1994) пра другую сусветную адыгралі для Алексіевіч значную ролю. Сусветную вядомасць атрымалі яе творы "У вайны не жаночае аблічча", "Чарнобыльская малітва", "Цынкавыя хлопчыкі", "Час сэканд-хэнд" ("Канец чырвонага чалавека"), "Апошнія сведкі".